text: Flensborg-spillere er med til at skrive danmarkshistorie
  18 august 2016 kl. 05.58
  Med sejren 37-30 over Slovenien er Danmark nu med i OL-semifinalen for blot anden gang i historien. Og endnu en gang var spillerne fra Flensborg-Handewitt afgørende for kampens udfald.
  Danmark slog overlegent Slovenien med 37-30 i OL-kvartfinalen. Det betyder at håndboldherrerne blot for anden gang i historien nu er i OL-semifinalen.
  Sidste gang Danmark var med i en OL-semifinalekamp var i 1984.
  Lasse Svan fra Flensborg-Handewitt blev sammen med Mikkel Hansen topscorer i kampen med 8 mål hver. Også Henrik Toft Hansen fra Flensborg-klubben spillede en afgørende rolle i kampen, hvor han scorede 5 mål af de 37 mål.
  Danmark møder Polen fredag i OL-semifinalen. Kampen bliver sendt på TV2.
  
  